ai4bharat/Pralekha huggingface dataset:
ప్రధాన మంత్రి కార్యాలయం
ప్రత్యేక ప్రపంచ ఒలింపిక్స్లో పాల్గొనే భారత క్రీడాకారులకు ప్రధాని శుభాకాంక్షలు
జర్మనీలోని బెర్లిన్లో నిర్వహించే ప్రత్యేక ప్రపంచ ఒలింపిక్ క్రీడల్లో పాల్గొనే భారత క్రీడాకారులకు ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు.
ఈ మేరకు ఒక ట్వీట్ ద్వారా పంపిన సందేశంలో:
“బెర్లిన్ నగరంలో ప్రారంభమయ్యే ప్రత్యేక ప్రపంచ ఒలింపిక్ క్రీడల్లో పాల్గొనబోయే భారత క్రీడాకారుల బృందానికి నా శుభాకాంక్షలు. ఈ క్రీడల్లో మన దేశానికి ప్రాతినిధ్యం వహిస్తున్న ప్రతి అథ్లెట్ మనకు గర్వకారణం. వారు తమ దృఢదీక్ష; సంకల్పం, పట్టుదల ద్వారా ఉజ్వలంగా ప్రకాశించగలరని నేను విశ్వసిస్తున్నాను” అని ప్రధానమంత్రి పేర్కొన్నారు.
ఆర్థిక మంత్రిత్వ శాఖ
సావరిన్ గోల్డ్ బాండ్ల పథకం 2020-21  - ధర ప్రకటన
ఈ ఏడాది అక్టోబర్ 9న భారత ప్రభుత్వం జారీ చేసిన నోటిఫికేషన్ నం. 4-బి//2020 ప్రకారం, 2020-21 సావరిన్ గోల్డ్ బాండ్ల అమ్మకం  ఈనెల 28వ తేదీ నుంచి ప్రారంభమవుతుంది. జనవరి 1వ తేదీ వరకు అందుబాటులో ఉంటుంది. జనవరి 5ను సెటిల్మెంట్ తేదీగా నిర్ణయించారు. సబ్స్క్రిప్షన్ గడువులో బంగారం ధరను గ్రాముకు రూ.5,000గా నిర్ణయించారు. ఈనెల 24న రిజర్వ్ బ్యాంకు జారీ చేసిన పత్రికా ప్రకటనలోనూ దీనిని పేర్కొన్నారు.
ఆన్లైన్ ద్వారా దరఖాస్తు చేసుకుని, డిజిటల్ పద్ధతిలో చెల్లింపులు చేసేవారికి గ్రాముకు రూ.50 చొప్పున తగ్గిస్తారు. రిజర్వ్ బ్యాంక్తో సంప్రదింపుల తర్వాత కేంద్ర ప్రభుత్వం ఈ నిర్ణయం తీసుకుంది. వీరికి గోల్డ్ బాండ్ జారీ ధర గ్రాముకు రూ.4,950 చొప్పున ఉంటుంది.
రైల్వే మంత్రిత్వ శాఖ
అర్హులైన నాన్ గెజిటెడ్ రైల్వే ఉద్యోగులందరికి 2019-20 ఆర్థిక సంవత్సరానికి గాను 78 రోజులకు సమానమైన ఉత్పాదకత ఆధారిత బోనస్
సుమారు 11.48 లక్షల మంది రైల్వే నాన్ గెజిటెడ్ ఉద్యోగులు లబ్ది పొందే అవకాశం
రైల్వే ఉద్యోగులకు 78 రోజుల పిఎల్బి చెల్లింపు రూ.2,081.68 కోట్లుగా అంచనా
నాన్ గెజిటెడ్ రైల్వే ఉద్యోగులు 11.58 లక్షల మందికి 2019-20 ఆర్థిక సంవత్సరానికి గాను 78 రోజుల బోనస్ ను కేంద్రం ప్రకటించింది. రైల్వే ఉద్యోగులకు ఉత్పాదకత ఆధారిత బోనస్ గా ఈ చెల్లింపు మొత్తం రూ. 2,081.68 కోట్లుగా ఉంటుందని అంచనా.
21.10.2020న జరిగిన కేంద్ర మంత్రి మండలి సమావేశం లో రైల్వే మంత్రిత్వ శాఖ ప్రతిపాదన ప్రకారం 78 రోజుల పిఎల్బి ని అర్హులైన నాన్ గెజిటెడ్ రైల్వే ఉద్యోగుల కు  ఇవ్వాలని నిర్ణయించారు.
రైల్వే ఉద్యోగులకు 78 రోజుల పిఎల్బి చెల్లించడం వల్ల పడే ఆర్ధిక భారం రూ. 2081.68 కోట్లుగా అంచనా. అర్హత గల నాన్-గెజిటెడ్ రైల్వే ఉద్యోగులకు పిఎల్బి చెల్లించడానికి సూచించిన వేతన గణన పరిమితి నెలకు రూ .7000 / -గా నిర్ధారించారు. ఈ ప్రకారం అర్హత కలిగిన రైల్వే ఉద్యోగికి చెల్లించవలసిన గరిష్ట మొత్తం 78 రోజులకు రూ .17,951. సుమారు 11.58 లక్షల నాన్-గెజిటెడ్ రైల్వే ఉద్యోగులు ఈ నిర్ణయం వల్ల ప్రయోజనం పొందే అవకాశం ఉంది.
అర్హతగల రైల్వే ఉద్యోగులకు పిఎల్బి చెల్లింపు ప్రతి సంవత్సరం దసరా / పూజా సెలవులకు ముందు జరుగుతుంది. కేబినెట్ నిర్ణయం ఈ సంవత్సరం సెలవులకు ముందు అమలు చేస్తున్నారు. 2019-20 సంవత్సరానికి 78 రోజుల వేతనానికి సమానమైన పిఎల్బి చెల్లించడం రైల్వేల పనితీరును మెరుగుపర్చడానికి మరింత కృషి చేయడానికి ఉద్యోగులను ప్రోత్సహించగలదని భావిస్తున్నారు.
గత సంవత్సరం 2019-20 పనితీరు కోసం ఈ చెల్లింపు జరుగుతున్నప్పటికీ, ఈ సంవత్సరం COVID కాలంలో కూడా, రైల్వే ఉద్యోగులు శ్రామిక్ స్పెషల్స్ ఉద్యమంలో, ఆహార ధాన్యాలు, ఎరువులు, బొగ్గు మొదలైనవి నిత్యవసర వస్తువుల కదలిక కోసం చాలా కష్టపడ్డారు. లాక్డౌన్ వ్యవధిలో 200 కంటే ఎక్కువ కీలకమైన నిర్వహణ ప్రాజెక్టులను పూర్తి చేయడం, ఇది రైల్వే కార్యకలాపాలలో భద్రత మరియు సర్వతోముఖ సామర్థ్యాన్ని పెంచుతుంది.
సరుకు రవాణా వైపు కూడా, కోవిడ్ లాక్డౌన్ కాలం తరువాత చాలా మెరుగుదల కనిపిస్తోంది. గత సంవత్సరంతో పోల్చితే సరకు రవాణా వేగం ఇప్పుడు దాదాపు రెట్టింపు అయింది. గత ఏడాది ఇదే కాలంతో పోల్చితే 2020 అక్టోబర్ కాలానికి సరుకు రవాణా 14% పెరిగింది.
రైల్వేల పనితీరును మరింత మెరుగుపరిచేందుకు కృషి చేయడానికి ఉద్యోగులను పిఎల్బి 2019-20 చెల్లింపు ప్రోత్సహిస్తుందని భావిస్తున్నారు. వారి పనిని గుర్తించడం రైల్వే కుటుంబాలలో సమ్మిళితం, సొంతదనే భావాన్ని పెంచుతుంది. ఇది ఉత్పాదకత స్థాయిని మరింత పెంచుతుందని భావిస్తున్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
ఉనాలో క్యాన్సర్తో బాధపడుతున్న శిశువుకు అత్యవసర ఔషధాలను అందించిన ఇండియా పోస్ట్
హిమాచల్ ప్రదేశ్లోని ఉనాలో క్యాన్సర్తో బాధపడుతున్న 8 సంవత్సరాల శిశువుకు అత్యవసరమైన మందులను ఇండియా పోస్ట్ అందించింది. ఉనాకు చెందిన శాలిని క్యాన్సర్తో బాధపడుతున్నది, ఆమె రోజువారీ మందులు ఉనాలో లభించనందువలన వాటిని ఢిల్లీ నుండి కొరియర్ ద్వారా తెప్పించుకుంటుంది. లాక్డౌన్ కారణంగా కొరియర్ సేవలు అందుబాటులో లేకపోవడం వలన, వారి దగ్గర 19 ఏప్రిల్ 2020 వరకు మాత్రమే మందులు అందుబాటులో ఉండగా వారు ఢిల్లీలోని తమ స్నేహితుడిని మందులను పంపించడానికి మార్గం చూడమని అభ్యర్థించారు. ఆయన కేంద్ర కమ్యూనికేషన్లు, చట్టము మరియు న్యాయ శాఖ మరియు ఎలక్ట్రానిక్స్ మరియు ఐటి శాఖ మంత్రి శ్రీ రవిశంకర్ ప్రసాద్ గారి సహాయాన్ని అభ్యర్థించారు. వారి అభ్యర్థనను అందుకున్న మంత్రి ఇండియా పోస్టు వారికి శాలినికి అందించవలసిన మందులను 19 ఏప్రిల్ 2020 ముందే అందిచవలసిందిగా ఆదేశించారు. ఢిల్లీ, హర్యానా, పంజాబ్ మరియు హిమాచల్ ప్రదేశ్ ఇండియా పోస్ట్ సర్కిళ్ళ సమన్వయంతో ప్రత్యేక మెడికల్ వ్యాన్ను ఏర్పాటు చేసి ఉనాలోని శాలిని ఇంటికి 19 ఏప్రిల్ 2020 ఉదయానికి మందులను అందించారు.
ఇండియ పోస్టుకు చెందిన పోస్టుమాన్ 19 ఏప్రిల్ 2020 మధ్యాహ్నానికి శాలిని తల్లికి మందులను అందించగా వారు తమ అమ్మాయికి కావలసిన మందులను సకాలంలో అందించినందుకు ఇండియా పోస్టుకు కృతజ్ఞతలు తెలిపారు.
అత్యవసర సమయంలో మందులను సకాలంలో అందించిన ఇండియా పోస్టు వారిని కేంద్ర మంత్రి శ్రీ రవిశంకర్ ప్రసాద్ అభినందించారు. శాలిని మంచి ఆరోగ్యంతో సంతోషంగా ఉండాలని ఆయన ఆకాంక్షించారు.
కొవిడ్-19 లాక్డౌన్ సమయంలో అత్యవసరమైన వస్తువులు మరియు సేవలను సరియైన సమయంలో అవసరమైన వారికి అందించే విధంగా ఆదేశాలు అందించిన మంత్రి శ్రీ రవిశంకర్ ప్రసాద్ గారి సమన్వయం గమనార్హం.
ఆరోగ్య, కుటుంబ సంక్షేమ మంత్రిత్వ శాఖ
2021 జనవరి 7 వరకు యుకె నుండి ఇండియాకు అంతర్జాతీయ విమానాలను తాత్కాలికంగా నిలిపివేయాలని ఆరోగ్య మంత్రిత్వ శాఖ సిఫార్సు చేసింది
నూతన సంవత్సర వేడుకల నేపథ్యంలో “సూపర్ స్ప్రెడర్” సంఘటనలను అరికట్టడానికి కఠినమైన జాగరూకతతో ఉండాలని ఆరోగ్య కార్యదర్శి అన్ని రాష్ట్రాలకు లేఖ
యుకె నుండి భారతదేశానికి వచ్చే విమానాల తాత్కాలిక సస్పెన్షన్ను 2021 జనవరి 7  వరకు పొడిగించాలని ఆరోగ్య మంత్రిత్వ శాఖ పౌర విమానయాన మంత్రిత్వ శాఖకు సిఫారసు చేసింది. ఉమ్మడి పర్యవేక్షణ నుండి అందుకున్న ఇన్పుట్ల ఆధారంగా ఇది సిఫార్సు చేయబడింది. డైరెక్టర్ జనరల్ ఆఫ్ హెల్త్ సర్వీసెస్  నేతృత్వంలోని ఉమ్మడి పర్యవేక్షణ గ్రూప్ , డిజి, ఐసిఎంఆర్ మరియు నీతి ఆయోగ్ సభ్యుడు , సంయుక్తంగా నేతృత్వంలోని ఈ జాతీయ టాస్క్ ఫోర్స్ ఏర్పడింది. ఇది 2021 జనవరి 7 తర్వాత కఠినమైన నియంత్రణలతో పరిమిత సంఖ్యలో విమానాలను యుకె నుండి భారత్ లోకి అనుమతించే విషయంలో అప్రమత్తంగా అడుగులు వేయాల్సిందిగా పౌర విమానయాన మంత్రిత్వ శాఖకు సూచించారు.
2021 జనవరి 7  వరకు యుకె నుండి భారతదేశానికి వచ్చే విమానాల తాత్కాలిక తాత్కాలిక సస్పెన్షన్ను పొడిగించాలని ఆరోగ్య మంత్రిత్వ శాఖ పౌర విమానయాన మంత్రిత్వ శాఖకు సిఫారసు చేసింది. ఉమ్మడి పర్యవేక్షణ నుండి అందుకున్న ఇన్పుట్ల ఆధారంగా ఇది సిఫార్సు చేయబడింది.
"సూపర్ స్ప్రెడర్" వ్యాపించే అవకాశం ఉన్న అన్ని పరిణామాలపైనా కఠినమైన జాగరూకతతో ఉండాలని, నూతన సంవత్సర వేడుకలు, అందుకు సంబంధం ఉన్న వివిధ సంఘటనల నేపథ్యంలో రద్దీని అరికట్టాలని కేంద్ర ఆరోగ్య కార్యదర్శి అన్ని రాష్ట్రాలకు లేఖ రాశారు. శీతాకాలం.
హోం మంత్రిత్వ శాఖ ఇటీవల రాష్ట్రాలకు ఇచ్చిన సలహాలు మరియు మార్గదర్శకాలను ఆరోగ్య మంత్రిత్వ శాఖ పునరుద్ఘాటించింది. పరిస్థితులను అంచనా వేయడం ఆధారంగా రాష్ట్రాలు / యుటిలు, రాత్రి కర్ఫ్యూ వంటి కోవిడ్ 19 యొక్క వ్యాప్తిని కలిగి ఉండటానికి స్థానిక ఆంక్షలు విధించవచ్చని హోం వ్యవహారాల మంత్రిత్వ శాఖ ఆదేశించింది. వ్యక్తులు మరియు వస్తువుల అంతర్-రాష్ట్ర మరియు అంతర్-రాష్ట్ర కదలికలపై ఎటువంటి పరిమితి ఉండకూడదని హోం మంత్రిత్వ శాఖ నిర్దేశించింది. దీనిపై దృష్టి సారించిన ఆరోగ్య కార్యదర్శి, స్థానిక పరిస్థితిని వెంటనే అంచనా వేయాలని, 2020, డిసెంబర్ 30 మరియు 31 తేదీలతో పాటు 2021 జనవరి 1 న తగిన ఆంక్షలు విధించడాన్ని పరిశీలించాలని కోరారు.
భారత పోటీ ప్రోత్సాహక సంఘం
నాలుగు సంస్థల ఉమ్మడి వ్యాపార ప్రతిపాదనకు సిసిఐ ఆమోదముద్ర
ఉమ్మడి వ్యాపారానికి కీహిన్ కార్పొరేషన్, నిస్సిన్ కోగ్యో కంపెనీ, షోవా కార్పొరేషన్, హిటాచీ ఆటోమోటివ్ సిస్టమ్స్ దాఖలు చేసుకున్న పిటిషన్ కు కాంపిటిషన్ కమిషన్ ఆఫ్ ఇండియా ఆమోదం తెలియజేసింది.
(ఎచ్ ఎ ఎం సి ఎల్ జపాన్ లో స్థాపితమైన పరిమిత భాగస్వామ్య జాయింట్ స్టాక్ కంపెనీ కాగా అది మోటారు సైకిల్స్ , స్కూటర్స్, ఆటోమొబైల్స్ తయారు చేసి ప్రపంచవ్యాప్తంగా మార్కెట్ చేస్తుంది. భారత్ లో ఈ సంస్థ ప్రధానంగా ఆటోమొబైల్స్, ద్విచక్రవాహనాల వ్యాపారం చేస్తుంది. జపాన్ లో ఏర్పాటైన కెసి సంస్థాఅటోమొబైల్ విడి భాగాలు తయారు చేసి ప్రపంచమంతా అమ్ముతుంది. పరిశోధన, అభివృద్ధి, తయారీతో ప్రపంచమంతా వ్యాపారం చేస్తుంది. భారత్ లో ఆటోమోటివ్, మోతార్ సైకిల్ విడిభాగాల అమ్మకం సాగిస్తుంది.
ఎన్ కె సి ఎల్ సంస్థ వాహనాల బ్రేక్ భాగాల తయారీ కోసం జపాన్ లో ఏర్పాటైంది. భారత్ లో అది వాహనాల సమీకృత బ్రేకింగ్ వ్యవస్థల తయారీ సరఫరాలో నిమగ్నమైంది. ఎస్సీ సంస్థ షోవా ఎయిర్ క్రాఫ్ట్ ప్రెసిషన్ వర్క్స్ పేరిట ఏర్పాటైంది. విమానాల విడి భాగాల తయారీకి 1938.లో నెలకొల్పిన సంస్థ ఇది. ప్రస్తుత వ్యాపారం మోటార్ సైకిల్, హైడ్రాలిక్, ఆటోమోటివ్ పరికరాలకు పరిమితమైంది భారత్ లో ఇది ఆటోమొబైల్స్, ద్విచక్ర వాహనాల కోసం షాక్ అబ్సార్బర్స్ తయారీలో నిమగ్నమైంది. ఎచ్ ఐ ఎ ఎం ఎస్ సంస్థ 2009లో ఏర్పాటు కాగా పవర్ ట్రెయిన్ సిస్టమ్స్, చాసీల అభివృద్ధి, తయారీ, అమ్మకం పనుల్లో ఉంది. బ్రేకింగ్ సిస్టమ్స్ తయారీ సర్వీసింగ్ కూడా చేపడుతుంది.
పూర్తి సిసిఐ ఆర్డర్ వెనువెంటనే వెలువడుతుంది.
రక్షణ మంత్రిత్వ శాఖ
సాయుధ దళాలకు అత్యాధునిక సాంకేతికత
దేశంలో డిఆర్ డిఒ అభివృద్ధి చేసిన అత్యాధునిక వేదికలు, ఆయుధ వ్యవస్థలు, సెన్సార్లు అన్నవి సాయుధ దళాల పోరాట సామర్ధ్యాలను మెరుగుపరచడానికి, వారికి సాంకేతికంగా పైచేతిని అందించడానికి తోడ్పడింది.
వివిధ సాంకేతిక విభాగాలలో ఉత్పత్తులు / వ్యవస్థలను అభివృద్ధి చేయడం కోసం డిఆర్ డిఒ ప్రాజెక్టులను చేపట్టింది. దిగువన అందులో కొన్ని ప్రాజెక్టులను పేర్కొనడం జరుగుతోందిః
క్షిపణి వ్యవస్థలు
సత్వర హెచ్చరిక& నిఘా కోసం ఉద్దేశించిన ఎయిర్బార్న్ విమానాలు
ఫైటర్ విమానాలు
సాయుధ పోరాట వాహనాలు 
బ్రిడ్జింగ్ - మైనింగ్ వ్యవస్థలు
గైడెడ్ మ్యునిషన్స్
శతఘ్నులు & రాకెట్లు
చిన్న ఆయుధాలు & మందుగుండు సామాగ్రి
అత్యాధునిక టార్పెడోలు & అత్యాధునిక సోనార్ సూట్
ఎలక్ట్రానిక్ వార్ ఫేర్
లాంగ్ రేంజ్ రాడార్లు
ఆర్టిఫిషియల్ ఇంటెలిజెన్స్ ఆధారిత వ్యవస్థలు తదితరాలు
ఆర్ధిక సంవత్సరం 2021-22 రక్షణ సర్వీసుల మూలధన సముపార్జన అన్న అంశం  కింద రూ. 1,11,463.21 కోట్లను కేటాయించడం జరిగింది. అంతకు ముందు ఆర్థిక సంవత్సరం 2020-21 కేటాయింపులతో పోలిస్తే ఇది రూ. 21,415.41 కోట్లు  ఎక్కువ.
ఆమోదించిన పెట్టుబడి సముపార్జన పథకం ప్రకారం, ప్రస్తుత రక్షణ సేకరణ ప్రక్రియకు అనుగుణంగా ఆధునీకరణ ప్రాజెక్టులు పురోగమిస్తున్నాయి.
ఈ సమాచారాన్ని రక్షణ శాఖ సహాయ మంత్రి అజయ్ భట్ రాజ్యసభలో శ్రీమతి కాంతా కర్దమ్ అడిగిన ప్రశ్నకు ఇచ్చిన లిఖిత పూర్వకంగా ఇచ్చిన సమాధానంలో వెల్లడించారు.
ప్రధాన మంత్రి కార్యాలయం
ఒలింపిక్ క్రీడల లో పాల్గొన్న భారతీయ ఆటగాళ్ల ను ఒలింపిక్ క్రీడల దినం నాడు ప్రశంసించిన ప్రధాన మంత్రి
టోక్యో ఒలింపిక్ క్రీడల లో పాలుపంచుకొనే భారతీయ క్రీడాకారుల కు శుభాకాంక్షలుతెలిపారు
మైగవ్ ఒలింపిక్ క్విజ్ లో పాల్గొనవలసిందంటూ యువజనుల కు ఆహ్వానం పలికారు
గత కొన్ని సంవత్సరాలుగా జరిగిన వివిధ ఒలింపిక్ క్రీడోత్సవాల లో భారతదేశాని కి ప్రాతినిధ్యం వహించిన వారందరిని చూసుకొని దేశ ప్రజలు గర్వపడుతున్నారు అని ప్రధాన మంత్రి శ్రీ నరేంద్ర మోదీ ఈ రోజు న ఒలింపిక్ క్రీడల దినం సందర్భం లో పేర్కొన్నారు. టోక్యో ఒలింపిక్ క్రీడల లో పాలుపంచుకోనున్న భారతీయ క్రీడాకారుల కు, భారతీయ క్రీడాకారిణుల కు అంతా మంచే జరగాలి అని ఆయన అభిలషించారు.
ప్రధాన మంత్రి ఒక ట్వీట్ లో :
‘‘ఈ రోజు న ఒలింపిక్ క్రీడల దినం. గత కొన్నేళ్ళు గా జరిగిన వేరు వేరు ఒలింపిక్ క్రీడల లో భారతదేశాని కి ప్రాతినిధ్యం వహించిన అందరిని నేను అభినందిస్తున్నాను. క్రీడల కు వారు అందించిన తోడ్పాటు ను, ఇతర క్రీడాకారుల కు ప్రేరణ ను ఇచ్చే దిశ లో వారు చేసిన కృషి ని చూసుకొని మన దేశ ప్రజలు గర్వపడుతున్నారు.
కొద్ది వారాల లో @Tokyo2020 మొదలవనుంది. మన దేశాని కి చెందిన సర్వోత్తమ క్రీడాకారుల తో కూడిన దళం ఆ క్రీడోత్సవాల లో అత్యుత్తమ ఫలితాల ను సాధించాలని ఆకాంక్షిస్తున్నాను. ఆ క్రీడలు ఆరంభం కావడానికి ముందుగా మైగవ్ లో ఒక ఆసక్తిదాయకమైనటువంటి క్విజ్ ను నిర్వహించడం జరుగుతుంది. ఆ క్విజ్ పాల్గొనవలసిందంటూ మీ అందరికి, ప్రత్యేకించి నా యువ మిత్రుల కు, నేను విజ్ఞప్తి చేస్తున్నాను’’ అని పేర్కొన్నారు.
https://quiz.mygov.in/quiz/road-to-tokyo-2020/
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.49 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
17,49,11,505
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 17.49 కోట్లకుపైగా  నిల్వలు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ చికిత్సలో ఉన్న బాధితుల సంఖ్య తగ్గుతూ
161 రోజుల తరువాత 3.03 లక్షలకు చేరిక
వరుసగా 24వ రోజు కూడా కొత్త కేసులకంటే కోలుకున్నవారే ఎక్కువ
భారత్ లో కోవిడ్ చికిత్సపొందుతున్నవారి సంఖ్య ఈ రోజు 3.03 లక్షలకు  పడిపోయింది. ఇది గడిచిన 161 రోజులలో అత్యల్పం. సరిగ్గా జులై 13 న బాధితుల సంఖ్య 3,01,609 గా నమోదైంది. ప్రస్తుతమున్న బాధితులు మొత్తం కోవిడ్ కేసుల్లో 3.02% మాత్రమే. దీంతో నికరంగా బాధితుల సంఖ్య 1,705 మంది తగ్గటానికి దారితీసింది.
గడిచిన 24 గంటలలో కోత పాజిటివ్ కెసులకంటే కోలుకున్నవారే ఎక్కువమంది నమోదయ్యారు. ఈ ధోరణి గత 24 రోజులుగా కొనసాగుతూనే ఉంది. గత 24 గంటలలో కొత్తగా నమోదైన పాజిటివ్ కేసులు 24,337 కాగా 25,709 మంది బాధితులు కోలుకున్నారు.
కోలుకుంటున్నవారి సంఖ్య పెరుగుతూ ఉండటంతో కోలుకుంటున్న శాతం పెరుగుతూ నేటికి 95.53% అయింది. ఇప్పటిదాకా మొత్తం కొలుకున్న కోవిడ్ పాజిటివ్ జనాభా 9,606,111 కు చేరింది. ఇది ప్రపంచంలోనే అత్యధికం. కోలుకున్నవారికి, ఇంకా చికిత్సలో ఉన్నవారికి మధ్య తేడా పెరుగుతూ ప్రస్తుతం 93,02,472 కి చేరింది..
కొత్తగా కోలుకున్న వారిలో 71.61% మంది కేవలం 10 రాష్ట్రాలు, కేంద్రపాలిత ప్రాంతాలకే పరిమితమయ్యాయి. కేరళలో అత్యధికంగా ఒకే రోజులో 4,471 మంది కోలుకోగా పశ్చిమ బెంగాల్ లో 2,627 మంది, మహారాష్ట్రలో 2,064 మంది కోలుకున్నారు.
కొత్తగా పాజిటివ్ గా తేలినవారిలో 79.20% మంది 10 రాష్ట్రాలు, కేంద్రపాలిత ప్రాంతాలకు చెందినవారే ఉన్నారు. కేరళలో అత్యధికంగా ఒకే రోజులో 5,711 కేసులు నమోదు కాగా, మహరాష్ట్రలో 3,811 మంది, పశ్చిమ బెంగాల్ లో 1,978 కొత్త కేసులు వచ్చాయి.
గడిచిన 24 గంటలలో 333 మంది మరణించారు. అందులో 81.38% మరణాలు 10 రాష్టాలు, కేంద్ర పాలిత ప్రాంతాల్లోనే కేంద్రీకృతమయ్యాయి. మహారాష్ట్రలో గరిష్ఠ మరణాలు  నమోదు కాగా, పశ్చిమ బెంగాల్ లో 40, కేరళలో 30 నమొదయ్యాయి.
ప్రపంచ స్థాయిలో ప్రతి పది లక్షల జనాభాలో మరణాలను  పోల్చినప్పుడు భారత్ లో ఇది చాలా తక్కువగా ఉంది. పరీక్షల సంఖ్య పెంచటం, తొలిదశలొనే బాధితులను గుర్తించటం, సకాలంలో ఐసొలేషన్ కు పంపటం లేదా ఆస్పత్రిలో చేర్చటం, ప్రామాణిక చికిత్సావిధానం అమలు చేయటం వల్ల రోజువారీ మరణాలు 400 లోపే ఉంచగలిగాం.
రహదారి రవాణా, హైవేల మంత్రిత్వ శాఖ
దేశవ్యాప్త మొక్కలు నాటే కార్యక్రమాన్ని నిర్వహించడాన్ని ‘ఆజాదీ కా అమృత్ మోహత్సవ్’ లో భాగంగా జరుపుకుంటున్న నేషనల్ హైవేస్ అథారిటీ ఆఫ్ ఇండియా
‘ఆజాదీ కా అమృత్ మహోత్సవ్’ ఆధ్వర్యంలో, 2022 జూలై 17న దేశవ్యాప్తంగా మొక్కలు నాటే కార్యక్రమాన్ని నిర్వహించాలని NHAI యోచిస్తోంది. ఒకే రోజు దేశవ్యాప్తంగా లక్ష మొక్కలు నాటడం లక్ష్యం. నేషనల్ హైవేస్ అథారిటీ ఆఫ్ ఇండియా ప్రాంతీయ కార్యాలయాలు జాతీయ రహదారుల వెంబడి, నేషనల్ హైవేస్ అథారిటీ ఆఫ్ ఇండియా ల్యాండ్ పార్శిల్స్, టోల్ ప్లాజాల వద్ద ఉన్న తోటల వంటి 100 స్థలాలను గుర్తించాయి. భారతదేశానికి స్వాతంత్య్రం వచ్చి 75 ఏళ్లు పూర్తయిన సందర్భంగా అమృత్ మహోత్సవ్ను పురస్కరించుకుని 2022 ఆగస్టు 15 వరకు 75 లక్షల ప్లాంటేషన్లను సాధించడం NHAI లక్ష్యం.
కేంద్ర రోడ్డు రవాణా రహదారుల శాఖ మంత్రి శ్రీ నితిన్ గడ్కరీ, మంత్రిత్వ శాఖ NHAI సీనియర్ అధికారులు మొక్కలు నాటే కార్యక్రమంలో పాల్గొంటారు. పర్యావరణ సుస్థిరత సందేశాన్ని వ్యాప్తి చేస్తూ, ఈ డ్రైవ్లో ప్రజా ప్రతినిధులు, పౌర సమాజంలోని స్థానిక ప్రజలు, స్వచ్ఛంద సంస్థలు కళాశాల విద్యార్థులు పాల్గొంటారు. రాజస్థాన్, మధ్యప్రదేశ్, ఉత్తరప్రదేశ్, అస్సాం , ఆంధ్రప్రదేశ్ రాష్ట్రాల్లోని మహిళా స్వయం సహాయక బృందాలు  మొక్కలు నాటడం, వాటి నిర్వహణలో కూడా పాల్గొంటాయి.
పర్యావరణ అనుకూల జాతీయ రహదారులను అభివృద్ధి చేసేందుకు నేషనల్ హైవేస్ అథారిటీ ఆఫ్ ఇండియా ఎప్పటికప్పుడు మొక్కలు నాటే కార్యక్రమాలు నిర్వహిస్తోంది. రాష్ట్ర గ్రామీణ జీవనోపాధి మిషన్లు  అటవీ ఉద్యానవన నిపుణుల ద్వారా రాయితీదారులు, రాష్ట్ర ప్రభుత్వ ఏజెన్సీలు, ప్రైవేట్ ప్లాంటేషన్ ఏజెన్సీలు మహిళా SHG లను చేర్చుకోవడం ద్వారా జాతీయ రహదారుల వెంబడి సమిష్టిగా తోటలను పూత్రి గ మొక్కలతో నెలకొల్పడం లక్ష్యం.
ప్రధాన మంత్రి కార్యాలయం
భారత, లక్సెంబర్గ్ దేశాల మధ్య వర్చువల్ సదస్సు
ప్రధానమంత్రి శ్రీ నరేంద్ర మోదీ మరియు లక్సెంబర్గ్ ప్రధానమంత్రి గౌరవనీయులు శ్రీ జేవియర్ బెట్టెల్, 2020 నవంబర్, 19వ తేదీన దృశ్య మాధ్యమం ద్వారా సమావేశం కానున్నారు.
గత రెండు దశాబ్దాలలో భారత, లక్సెంబర్గ్ దేశాల మధ్య ముఖా ముఖీ సమావేశం జరగడం ఇదే మొదటి సారి. కోవిడ్ అనంతరం ప్రపంచవ్యాప్తంగా నెలకొనే పరిస్థితుల నేపథ్యంలో, భారత, లక్సెంబర్గ్ దేశాల మధ్య సహకారాన్ని బలోపేతం చేయడంతో సహా ద్వైపాక్షిక సంబంధాలకు చెందిన అన్ని విషయాలను ఈ సందర్భంగా ఇరువురు నాయకులు చర్చించనున్నారు. పరస్పర ఆసక్తి ఉన్న అంతర్జాతీయ సమస్యలపై వారు తమ అభిప్రాయాలను ఒకరికొకరు తెలియజేసుకుంటారు.
ఇటీవలి కాలంలో భారత, లక్సెంబర్గ్ దేశాలు ఉన్నత స్థాయి సంబంధాలను కొనసాగిస్తున్నాయి. ఇద్దరు ప్రధానమంత్రులు గతంలో మూడు సందర్భాల్లో కలుసుకున్నారు.
మంత్రిమండలి
ఆరోగ్యం- వైద్యం రంగం లో సహకారం పై భారతదేశాని కి, కింగ్ డమ్ ఆఫ్ డెన్ మార్క్ కు మధ్య అవగాహన పూర్వక ఒప్పంద పత్రం  కు ఆమోదం తెలిపిన మంత్రివర్గం
ఆరోగ్యం- వైద్యం రంగం లో సహకారం అనే అంశం పై భారత గణతంత్ర ప్రభుత్వం లోని ఆరోగ్యం- కుటుంబ సంక్షేమం మంత్రిత్వ శాఖ కు, కింగ్ డమ్ ఆఫ్ డెన్ మార్క్ కు చెందిన ఆరోగ్య మంత్రిత్వ శాఖ కు మధ్య అవగాహన పూర్వక ఒప్పంద పత్రాని కి  ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదాన్ని తెలిపింది.
ప్రయోజనాలు:
ఈ ద్వైపాక్షిక అవగాహన పూర్వక ఒప్పందం ఆరోగ్య రంగం లో సంయుక్త కార్యక్రమాలు, సాంకేతిక విజ్ఞానం అభివృద్ధి మాధ్యమం ద్వారా భారత గణతంత్రాని కి చెందిన ఆరోగ్యం- కుటుంబ సంక్షేమ మంత్రిత్వ శాఖ కు, కింగ్ డమ్ ఆఫ్ డెన్ మార్క్ కు చెందిన ఆరోగ్య మంత్రిత్వ శాఖ కు మధ్య సహకారాన్ని ప్రోత్సహిస్తుంది. ఈ ఒప్పందం భారతదేశాని కి, డెన్ మార్క్ కు మధ్య గల ద్వైపాక్షిక సంబంధాల ను పటిష్టం చేస్తుంది.
ఈ ద్వైపాక్షిక అవగాహన పూర్వక ఒప్పందం ఆరోగ్య రంగం లో పరిశోధనల వికాసం మాధ్యమం ద్వారా భారత గణతంత్రాని కి చెందిన ఆరోగ్యం- కుటుంబ సంక్షేమ మంత్రిత్వ శాఖ కు, కింగ్ డమ్ ఆఫ్ డెన్ మార్క్ కు చెందిన ఆరోగ్య మంత్రిత్వ శాఖ కు మధ్య సహకారాన్ని ప్రోత్సహిస్తుంది. దీని తో ఉభయ దేశాల లోను ప్రజల సార్వజనిక ఆరోగ్య స్థితి ని మెరుగు పరచడానికి మార్గం సుగమం అవుతుంది.
ప్రధాన మంత్రి కార్యాలయం
బెంగళూరు కు చెందిన హృదయ వ్యాధి నిపుణుడుమరియు అతడి పుత్రుడు లు నడుం కట్టిన రీసైకిలింగ్ ప్రయాసల ను ప్రశంసించిన ప్రధానమంత్రి
బెంగళూరు లోని సీనియర్ కార్డియాలజిస్టు డాక్టర్ శ్రీ దీపక్ కృష్ణమూర్తి మరియు అతని కుమారుడు లు రీసైకిలింగ్ మరియు ‘వ్యర్థం నుండి సంపద’ ను సృష్టించే విషయం లో జాగరూకత ను వ్యాప్తి చేయడం కోసం నడుంకట్టి చేసినటువంటి ప్రయాసల కు గాను ప్రధాన మంత్రి శ్రీ నరేంద్ర మోదీ ప్రశంసల ను వ్యక్తం చేశారు.
రీసైకిలింగ్, ఇంకా ‘వ్యర్థాల నుండి సంపద’ ను సృష్టించే విషయం లో మరింత అధికమైన అవగాహన ను ఏర్పరచేటటువంటి ఈ విధమైన ప్రయాసల ను వెల్లడించవలసింది గా ఇతరుల కు కూడా శ్రీ నరేంద్ర మోదీ విజ్ఞప్తి చేశారు.
ప్రతి విద్యా సంవత్సరం ముగింపు లో తన కుమారుడు అమితంగా శ్రమించి అతడి నోట్ బుక్స్ లో ఉపయోగించని ఖాళీ కాగితాల ను బయటకు తీస్తాడని, మరి తానేమో వాటిని సేకరించి తన చిత్తు పనుల కోసం మరియు ప్రాక్టీసు కోసం ఉపయోగిస్తున్నానని వైద్యుడు తెలియ జేశారు.
సదరు వైద్యుడి యొక్క ట్వీట్ కు ప్రధాన మంత్రి ప్రత్యుత్తరాన్ని ఇస్తూ -
‘‘ఇది ఒక చక్కటి బృంద ప్రయాస, దీని లో మన స్థిర జీవనాని కి ఒక పెద్ద సందేశం ఇమిడివుంది. మీకు మరియు మీ కుమారుని కి ఇవే అభినందన లు.
రీసైకిలింగ్ మరియు వ్యర్థాల నుండి సంపద ను సృష్టించే దిశ లో మరింత అధికమైన అవగాహన ను ఏర్పరచే ఇదే తరహా ప్రయాసల ను గురించి వెల్లడించండి అంటూ ఇతరుల కు సైతం నేను విజ్ఞప్తి చేస్తాను.’’ అని పేర్కొన్నారు.
ప్రధాన మంత్రి కార్యాలయం
త్రిస్సూర్ లోని శ్రీ సీతారామ స్వామి దేవాలయంలో జరిగిన ఒక కార్యక్రమంలో వీడియో సందేశం ద్వారా ప్రధాన మంత్రి ప్రసంగం పాఠం
నమస్కారం!
త్రిస్సూర్ పూరం పండుగ సందర్భంగా కేరళ, త్రిస్సూర్ సోదర సోదరీమణులందరికీ శుభాకాంక్షలు. కేరళ సాంస్కృతిక రాజధానిగా త్రిసూర్ కు పేరుంది. సంస్కృతి ఉన్నచోట సంప్రదాయాలు, కళలు కూడా ఉన్నాయి. ఆధ్యాత్మికతతో పాటు తత్వశాస్త్రం కూడా ఉంది. పండుగలతో పాటు ఉల్లాసం కూడా ఉంది. త్రిస్సూర్ ఈ వారసత్వాన్ని, అస్తిత్వాన్ని సజీవంగా ఉంచుతున్నందుకు నేను సంతోషిస్తున్నాను. శ్రీసీతారామస్వామి ఆలయం కొన్నేళ్లుగా ఈ దిశగా డైనమిక్ కేంద్రంగా పనిచేస్తోంది. ఈ ఆలయాన్ని ఇప్పుడు మరింత దివ్యంగా, వైభవంగా తీర్చిదిద్దినట్లు తెలిసింది. ఈ సందర్భంగా శ్రీసీతారామ, అయ్యప్పస్వామి, శివుడికి కూడా బంగారు పూత పూసిన గర్భగుడిని అంకితం చేస్తున్నారు.
మరియు మిత్రులారా,
శ్రీసీతారామ ఉన్నచోట హనుమంతుడు ఉండకపోవడం అసాధ్యం. అందుకే 55 అడుగుల ఎత్తున్న హనుమంతుడి భారీ విగ్రహం భక్తులను ఆశీర్వదిస్తుంది. ఈ సందర్భంగా భక్తులందరికీ కుంభాభిషేకం శుభాకాంక్షలు తెలియజేస్తున్నాను. ముఖ్యంగా టి.ఎస్.కళ్యాణరామన్ గారికి, కళ్యాణ్ కుటుంబ సభ్యులందరికీ అభినందనలు తెలియజేస్తున్నాను. చాలా సంవత్సరాల క్రితం మీరు గుజరాత్ లో నన్ను కలవడానికి వచ్చినప్పుడు, ఈ ఆలయం యొక్క ప్రభావం మరియు వెలుగు గురించి మీరు నాకు వివరంగా చెప్పారని నాకు గుర్తుంది. శ్రీసీతారామాజీ ఆశీస్సులతో ఈ రోజు ఈ శుభకార్యంలో పాల్గొంటున్నాను. మనసుతో, హృదయంతో, చైతన్యంతో నేను మీ మధ్య గుడిలో ఉన్నాననే భావన కలుగుతోంది, ఆధ్యాత్మిక ఆనందాన్ని కూడా అనుభవిస్తున్నాను.
మిత్రులారా,
త్రిస్సూర్ మరియు శ్రీ సీతారామ స్వామి ఆలయం విశ్వాసం యొక్క శిఖరం మాత్రమే కాదు, అవి భారతదేశ చైతన్యం మరియు ఆత్మకు ప్రతిబింబం కూడా. మధ్యయుగంలో విదేశీ ఆక్రమణదారులు మన దేవాలయాలను, చిహ్నాలను ధ్వంసం చేస్తున్నప్పుడు, వారు ఉగ్రవాదం ద్వారా భారతదేశ అస్తిత్వాన్ని నాశనం చేస్తారని భావించారు. కానీ అవి.. భారతదేశం చిహ్నాలలో కనిపించినప్పటికీ, అది దాని జ్ఞానం మరియు ఆలోచనలో జీవిస్తుందనే విషయాన్ని విస్మరించండి. భారతదేశం శాశ్వతమైన అన్వేషణలో జీవిస్తుంది. అందుకే ప్రతి సవాలును ఎదుర్కొన్న తర్వాత కూడా భారత్ సజీవంగా ఉంది. అందుకే భారత ఆత్మ తన అమరత్వాన్ని శ్రీసీతారామస్వామి, భగవాన్ అయ్యప్ప రూపంలో ప్రకటిస్తోంది. 'ఏక్ భారత్ శ్రేష్ఠ భారత్' అనే ఆలోచన వేల సంవత్సరాల అమరమైన ఆలోచన అని ఆనాటి ఈ ఆలయాలు ప్రకటిస్తున్నాయి. ఈ రోజు, స్వాతంత్ర్యం యొక్క 'అమృత్ కాల్'లో మన వారసత్వం గురించి గర్వపడతామని ప్రతిజ్ఞ చేయడం ద్వారా మేము ఈ ఆలోచనను ముందుకు తీసుకెళ్తున్నాము.
మిత్రులారా,
మన దేవాలయాలు, తీర్థయాత్రలు శతాబ్దాలుగా మన సమాజపు విలువలకు, శ్రేయస్సుకు చిహ్నాలుగా ఉన్నాయి. శ్రీసీతారామ స్వామి ఆలయం ప్రాచీన భారతదేశ వైభవాన్ని, వైభవాన్ని కాపాడుతున్నందుకు సంతోషంగా ఉంది. సమాజం నుంచి వచ్చిన వనరులను సేవగా తిరిగి ఇచ్చే వ్యవస్థ ఉన్న దేవాలయాల సంప్రదాయాన్ని కూడా ముందుకు తీసుకెళ్తున్నారు. ఈ ఆలయం ద్వారా అనేక ప్రజాసంక్షేమ కార్యక్రమాలు నిర్వహిస్తున్నట్లు నాకు తెలిసింది. ఈ ప్రయత్నాలకు ఆలయం దేశం యొక్క మరిన్ని తీర్మానాలను జోడించాలని నేను కోరుకుంటున్నాను. శ్రీ అన్న అభియాన్ అయినా, స్వచ్ఛతా అభియాన్ అయినా, ప్రకృతి వ్యవసాయం పట్ల ప్రజల్లో అవగాహన ఉన్నా ఈ ప్రయత్నాలకు మరింత ఊపునివ్వవచ్చు. శ్రీసీతారామ స్వామి ఆశీస్సులు ప్రతి ఒక్కరిపై కురుస్తాయని, దేశ ప్రయోజనాల కోసం నిరంతరం కృషి చేస్తామన్నారు. ఈ శుభసందర్భంగా మరోసారి మీ అందరికీ అభినందనలు.
చాలా ధన్యవాదాలు.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కొవిడ్-19పై పోరాటంలో భాగంగా తమ ఇళ్ళలో మాస్కులు తయారు చేస్తున్న పంజాబ్లోని హోషియార్పూర్ జిల్లాకు చెందిన మహిళలు
కొవిడ్-19 నుండి తమ గ్రామ ప్రజల, వలస కార్మికులు, ఆహార మరియు రేషన్ సరఫరాచేసేవారి రక్షణ కోసం పంజాబ్లోని హోషియార్పూర్ జిల్లా హాజీపూర్ బ్లాకుకు చెందిన గుజ్వాల్హార్ గ్రామానికి చెందిన యువ మహిళల బృందం గ్రామ సర్పంచ్ శ్రీ నారీందర్ సింగ్ నాయకత్వంలో నిరంతరాయంగా మాస్కులను తయారు చేస్తున్నారు. ఈ మాస్కులు ఉచితంగా పంపిణీ చేస్తున్నారు.
పంజాబ్ రాష్ట్ర ఎస్&టి కౌన్సిల్, చండీగఢ్ వారి సహకారంతో శాస్త్ర మరియు సాంకేతిక విభాగం వారు మహిళల కోసం సామాజిక కార్యక్రమం క్రింద కొవిడ్-19 పోరాడటానికి హోషియార్పూర్ జిల్లా తల్వారా బ్లాకులో ’టెక్నలాజికల్ ఎంపవర్మెంట్ ఆఫ్ వుమెన్ ఆన్ ఎనర్జీ ఫ్రం రూరల్ బయోమాస్’ కార్యక్రమాన్ని ప్రారంభించి అమలుపరుస్తున్నారు.
“స్థానిక నాయకత్వం సహకారంతో సామాన్య ప్రజల కోసం ఇళ్ళలో మాస్కుల తయారీ గురించిన అవగాహన పెరిగింది. ఇది కొవిడ్-19 వ్యాప్తిని మందగించేలా చేసి అడ్డుకుంటుంది” అని శాస్త్ర మరియు సాంకేతిక విభాగం కార్యదర్శి ప్రొ.అశుతోష్ శర్మ అన్నారు.
భారత ప్రభుత్వ ప్రధాన సాంకేతిక సలహాదారు కార్యాలయం వారు ఆదేశాల ప్రకారం మహిళలు 6 ఏప్రిల్ 2020న ఇళ్ళలో మాస్కులను తయారుచేసే కార్యక్రమం ప్రారంభించారు. ఈ కార్యక్రమానికి అవసరైన ముడి సరుకును 10 రోజుల్లోనే పిఎస్సిఎస్టి వారు సరఫరాచేసారు, తక్కువ సమయంలోనే ఈ మహిళల బృందం 2000లకు పైగా నాణ్యత కలిగిన మాస్కులను తయారుచేసి గుజ్వాల్హార్ దగ్గరలోని నాలుగు గ్రామాల్లోని వలస కార్మికులకు మరియు చిన్న చిన్న దుకాణదారులకు అందించారు.
పిఎస్సిఎస్టి తల్వారా బ్లాకులోని 30 గ్రామాలకు గ్రామ సర్పంచులు, స్థానిక స్వయం సహాయక బృందాలవారు, మహిళలు & రైతులతో వాట్సప్ గ్రూపును ప్రారంభించారు. ఈ కేంద్ర /రాష్ట్ర ప్రభుత్వాలు వివిధ సలహాలను ఈ గ్రూపు సభ్యులకు ఈ వాట్సప్ ద్వారా అందించబడతాయి. ప్రభుత్వాలు అందించే మార్గదర్శకత్వాలను ప్రజలకు ఎప్పటికప్పుడు అందిస్తున్నారు, ఈ వాట్సప్ బృంద సభ్యులు ఈ విధమైన మార్గదర్శకత్వాన్ని స్వాగతిస్తున్నారు.
మరిన్ని వివరాల కోసం: డా. ఇందుపూరి, శాస్త్రవేత్త, ’ఎఫ్’ డిఎస్టి indub.puri[at]nic[dot]in, మొబైల్: 9810557964
చిత్రం: సమూహం నిర్వహిస్తున్న కార్యకలాపాల సంగ్రహావలోకనం